## Odluka o utvrđivanju osnovice i stope za obračunavanje doprinosa Privrednoj komori Dalmacije u 1990. godini

### NN 5/1990 (13.2.1990.), Odluka o utvrđivanju osnovice i stope za obračunavanje doprinosa Privrednoj komori Dalmacije u 1990. godini

# PRIVREDNE KOMORE

Na temelju člana 41. Zakona o udruživanju u privredne komore i člana
71. i 151. Statuta Privredne komore Dalmacije - Split, Skupština Komore
na V sjednici 24. siječnja 1990. godine donosi

## ODLUKU

### o utvrđivanju osnovice i stope za obračunavanje doprinosa Privrednoj komori Dalmacije u 1990. godini

I.

Osnovica za obračunavanje doprinosa Privrednoj komori Dalmacije u 1990.
godini je

- za poduzeća u društvenom, zadružnom. mješovitom i privatnom vlasništvu,
složene oblike udruživanja odnosno organiziranja poduzeća i druge privredne
organizacije,

- banke. mješovite banke i druge financijske organizacije,

- zajednice osiguranja i druge oblike udruživanja djelatnosti osiguranja,

- ostvareni dohodak iz periodičnog obračuna odnosno završnog računa
bez umanjenja osnovice, oslobođenja i olakšica.

II

Stopa za obračunavanje doprinosa za članice Komore iz točke I utvrđuje
se u visini od 0,175% na osnovicu.

III

Osnovica za obračunavanje doprinosa samostalnih privrednika Komori je
porezna osnovica utvrdena od nadležnog organa skupštine općine na teritoriju
koje je sjedište samostalnog privrednika.

IV

Stopa za obračunavanje doprinosa Komori za samostalne privrednike utvrđuje
se u visini od 1,26%, s tim da doprinos ne može biti manji od 200 dinara.

V

Prema samoupravnom sporazumu kojim je Komora na Savez udruženja samostalnih
privrednika i udruženjasamostalnih privrednika prenijela obavljanje dijela
poslova doprinos samostalnih privrednika raspoređuje se

- općinskim udruženjima samostalnih privrednika 51,59%

- Savezu udruženja samostalnih privrednika 28,57%

- Privrednoj komori Dalmacije 19,84%

VI

Doprinos poljoprivrednih zadruga za 1990. godinu ustupa se Zadružnom
savezu Dalmacije za obavljanje poslova iz programa rada. Zadružni savez
Dalmacije utvrđuje stopu i osnovicu, izdaje rješenja, te preuzima odgovornosti
i obaveze u pogledu naplate i korištenja sredstava doprinosa.

VII

Mjesečna akontacija doprinosa uplaćuje se na račun kod Službe društveriog
knjigovodstva do zadnjeg dana u mjesecu za tekući mjesec.

Ako članica Komore ne izda u propisanom roku nalog za uplatu doprinosa,
Služba društvenog knjigovodstva će izdati nalog za naplatu doprinosa prema
članu 21. Zakona o Službi društvenog knjigovodstva u SR Hrvatskoj ("Narodne
novine", br. 11/86).

VIII

Akontacija se utvrđuje:

- za siječanj i veljaču na bazi osnovice iz periodičnog obračuna za
razdoblje 1-IX mjesec prethodne godine uvećane za koeficijent 3,

- za ožujak na bazi osnovice pa završnom računu za prethodnu godinu,

- za travanj, svibanj i lipanj na bazi osnovice iz periodičnog obračuna
za I - III mjesec tekuće godine,

- za srpanj, kolovoz i rujan na bazi osnovice iz periodičnog obračuna
za razdoblje I - VI mjesec tekuće godine,

- za listopad, studeni i prosinac na bazi osnovice iz periodičnog obračuna
za razdoblje I - IX mjesec tekuće godine. Članice Komore po utvrđenoj obvezi
iz periodičnih obračuna za pojedino razdoblje odnosno završnog računa podnose
nadležnoj Službi društvenog knjigovodstva nalog za uplatu razlike manje
uplaćenog doprinosa po obračunu odbosno nalog za povrat više uplaćenog
doprinosa.

IX

Obračun i naplatu doprinosa samostalnih privrednika vrše općinske uprave
prihoda u skladu sa zaključenim ugovorom.

X

Ovlašćuje se Izvršni odbor Komore da u slučaju zakonske izmjene obračuna
i iskazivanja osnovice za obračun doprinosa Komori izvrši korekciju stope
doprinosa na način da obaveza članice ostane na razini utvrđenoj ovom odlukom.

XI

Ovlašćuje se Izvršni odbor Komore da daje obavezna objašnjenja za provođenje
odredaba ove odluke i da u slučaju potrebe njene pojedine odredbe uskladi
s propisima i primjedbama nadležnih organa:

XII

Ova odluka stupa na snagu danom donošenja. a primjenjivat će se od 1.
siječnja 1990. godine.

Broj: 01 -22/1-90

Split, 24. šiječnja 1990.

Predsjednik Privredne komore Dalmacije

**dr Špiro Gizdić, v, r.**

Odluka, NN 5/1990-64